রেখা থাপা
রেখা থাপা হলেন একজন নেপালি চলচ্চিত্র অভিনেত্রী, মডেল এবং চলচ্চিত্র নির্মাতা। তিনি নেপালি চলচ্চিত্রের ইতিহাসে অন্যতম জনপ্রিয় অভিনেত্রী। তিনি ১৯৯৯ সালে মিস নেপালে সেরা দশের মধ্যে ছিলেন। দুই বছর পরে তিনি ছবিরাজ ওঝার হিরো চলচ্চিত্রে আত্মপ্রকাশ করেছিলেন। তিনি প্রায় ২০০ নেপালি চলচ্চিত্রে কাজ করেছেন এবং জনপ্রিয়তাও অর্জন করেছেন। তিনি সিনেমা প্রযোজনা প্রতিষ্ঠান রেখা এন্টারটেইনমেন্টের মালিক। তিনি সেরা অভিনেত্রী হিসেবে সিজি ডিজিটাল চলচ্চিত্র পুরস্কার এবং ২০১১ সালে নেফটা চলচ্চিত্র পুরস্কার অর্জন করেছেন।